6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 290 της 25/29 Απρ. 1975 (ΦΕΚ Α΄ 85) Περί άρσεως εκ της κυκλοφορίας ειδικών ενσήμων εντύπων συναλλαγματικών. Έχοντες υπ’ όψει: 1)Τας διατάξεις της παρ. 2 του άρθρ. 9 του από 28 Ιουλ. 1931 Π.Δ/τος «περί Κώδικος των νόμων περί τελών χαρτοσήμου», ως ισχύει. 2)Τας διατάξεις του Ν.Δ. 251/73 «περί τροποποιήσεως των περί τελών χαρτοσήμου διατάξεων» 3)Τας διατάξεις του Π.Δ. 581/1974 «περί παρατάσεως προθεσμίας ενάρξεως ισχύος Ν.Δ. 251/1973 «περί τροποποιήσεως των περί τελών χαρτοσήμου διατάξεων», και 4)Την υπ’ αριθ. 223/1975 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-1.Από της ισχύος του Ν.Δ. 251/1973 «περί τροποποιήσεως των περί τελών χαρτοσήμου διατάξεων», (ανωτ. σελ. 104,27), ως ισχύει, αίρονται της  κυκλοφορίας τα, δια της υπ’ αριθ. Κ. 17461/271/1966 αποφάσεως του Υπουργού των Οικονομικών (ανωτ. αριθ. 4) τεθέντα εις κυκλοφορίαν ειδικά ένσημα έντυπα συναλλαγματικών. 2.Οι κατέχοντες αιρόμενα της κυκλοφορίας έντυπα συναλλαγματικών δικαιούνται, όπως προσάγουν ταύτα εις το Δημόσιον Ταμείον εντός τριμήνου ανατρεπτικής προθεσμίας από της ισχύος του ως άνω Ν.Δ/τος και ανταλλάξουν ταύτα δι’ εντύπων συναλλαγματικών ίσης αξία με τα εν κυκλοφορία τεθέντα νέα τοιαύτα. 3.Παρερχομένης απράκτου της ως άνω προθεσμίας, η περί ανταλλαγής αξίωσις των κατεχόντων αιρομένας της κυκλοφορίας συναλλαγματικάς αποσβέννυται υπέρ του Δημοσίου. 